የሶሪያ መንግሥት ባደረሰው የቦንብ ጥቃት ከመቶ  በላይ ሰዎች መገደላቸው ተገለጸ
በሶሪያ መንግስት የሚመራው ኃይል ባደረሰው የቦምብ ጥቃት በትንሹ መቶዎች የሚቆጠሩ ሰዎች  ተገደሉ።ከሶሪያ መዲና ደማስቆ አቅራቢያ ምስራቃዊ ጎሆታ አካባቢ የበሽር አላሳድ መንግሥት  በፈጸመው ጥቃት ህይወታቸውን ካጡ 100 በላይ ዜጎች 20ዎቹ ህጻናት መሆናቸው በዓለም ደረጃ አነጋጋሪነቱ ቀጥሏል፡፡በሶሪያ ሰላም በመራቁና አለመግባባት በመኖሩ ምክንያት በሚሳኤል ጥቃትና የቦንብ  ፍንዳታዎች  በሺዎች  የሚቆጠሩ  ዜጎች ህይወታቸውን እያጡ ይገኛሉ  ተቆጠሩ፡፡እኤአ በ2011 የተቀሰቀሰው የአረብ አብዮት አልጀሪያ፣ ቱኒዚያ እና ግብጽን የመሳሰሉ ሀገራት ውስጥ የመንግስት ለውጥ  እንዲፈጠር እግዛ  ቢያደርግም እንደ በየመንና ሶሪያ  ግን የመንግት ለውጥ ማምጣት አልተቻለም ፡፡ጠንካራዋን ሶሪያ ለቀው ለሚመሰረተው አዲስ መንግስት ዙፋናቸውን እንዲያስረክቡ የተጠየቁቱ በሽር አላሳድም ቢሆኑ ዛሬም ድረስ የመፍረስ ላይ  ባለችው ሶሪያ  በትረ ሥልጣን ይዘው ይገኛሉ ፡፡ባሳለፍነው የፈረንጆቹ ዓመት አይኤስ የተሰኘውን አክራሪ ቡድንን  ለማዳከም የበቃው የሩሲያ መንግስት ለቀጠናው መረጋጋትም ጭምር የሶሪያ ሰላም አስፈላጊነትን በማመን ከኢራን መንግስት ጋር ሆኖ የደማስቆን ክፍል እና የእርሰ በእርስ ጦርነት ወደ ጠረጰዛ ዙሪያ ለማምጣት ሲል ለአስታናው የውይይት መድረክ ማብቃቱ እንደ ስኬት ቢታይም ደማስቆ ለአዝማሚያው ታምና ለወራት እንኳ መጓዝ አልቻለችም፡፡በተለይ ሰኞ ዕለት የሀገሪቱ መንግስት በወሰደው እርምጃ የመቶዎች ህይወት ባንድ ቀን ማለፉ  አነጋጋሪ ጉዳይ  ሆኗል ፡፡ኋይት ሄልሜት የሚሰኘው የሶሪያ ሲቪል መከላከያ ከሶሪያ ሰማይ የሚዘንበው ቦምብ ማክሰኞም መቀጠሉን ተናግሯል፡፡ ሚስራባ እና አልማርጅ በተባሉ የጎሆታ ግዛት የሰባት ሰዎች ህይወት ያለፈም በእለተ ማክሰኞ መሆኑን ኋይት ሄልሜት ይናገራል፡፡ የሶሪያ መንግስት መልሶ በቁጥጥሩ ስር ለማስገባት እየተፋለመባት የሚገኘው የደማስቆ አቅራቢያዋ ምስራቃዊት ጎሆታ በተቃዋሚዎች ቁጥጥር ስር የሚትገኝ ነገር ግን በሶሪያ መንግስት ሃይል የተከበበች ስፍራ ነች፡፡መሰረቱን በሀገረ እንግሊዝ ያደረገው የሶሪያ ሰብአዊ መብት ተሟጋች ቡድንም የሰኞውን የመቶዎቹ ህልፈት በማረጋገጥ ድርግቱን በመተቸት ላይ ይገኛል፡፡ የተባበሩት መንግስታት ድርጅት ሃላፊዎችም ሁኔው ከቅጥጥር ውጭም መሆኑን በማስታወስ ባለፉት ሶስት ወራት ብቻ ከ400 ሺህ የሚበልጡ የምስራቅ ጎሆታ ዜጎች ለእርዳታ እጆቻቸውን እንደዘረጉ ገልጸዋል፡፡ከመካከለኛ ምስራቅ ለቢቢሲ የሚትዘግበው ሊና ሲንጃብ በጎሆታ የተፈጸመው የሶሪያ መንግስት ጥቃት በሶሪያ የእርሰ በእርስ ጦርነት ታሪክ ታይቶ የማይታወቅም ነው ትላለች፡፡ ጥቃቱ መጠለያዎችን እና ህዝብ ምግባቸውን የሚያበስሉበት ቁሶችን ትኩረቱን ያደረገ በመሆኑ ስፍራው ሌላኛው አሌፖ እንዳይሆን እንደሚያሰጋትም ዘግባለች፡፡በተባበሩት መንግስታት የሶሪያ ሰብዓዊነት አስተባባሪው ፓኖስ ሙምቲዝ ሃይ ባይ ካልተገኘለት በሶሪያ አማጽያን ስር የሚገኙ ስፍራዎች ለምግብ እጥረት እና ለህክምና እጦትም ጭምር እንደሚጋለጡ አሳስበዋል፡፡ ሶሪያ ግን በዚህ አትስማማም፡፡ ሞስኮ በውጭ ጉዳይ ሚኒስትሯ ሰርጌ ላቭሮቭ በኩል ችግሩ የዓለማቀፉ ተዋኒያን የሚያገዝፉት ያህል እንኳን አይደለም ስትልም ገልጻለች፡፡ከአንድ ወር በኋላ ሰባተኛ ዓመቱን የሚደፍነው የሶሪያ የእርሰ በእርስ ጦርነት የመቶ ሺዎችን ህይወት ቀጥፎ በአምስት ሚሊዮን የሚገመቱትን ዜጎች ደግሞ የስደት ሰለባ እንዲሆኑ አስገድዷል፡፡የችግሩ ገፈት ቀማሿ ጎሆታም ከመዲናዋ ደማስቆ 15 ኪሎሜትር  ብቻ የሚትርቅ ሲሆን የተቃዋሚዎች መደበቂያ ተደርጋ ስለምትወሰድ  የቱርክ፣ ኢራን እና ሩሲያን በመሳሰሉ የበሽር አላሳድ መንግስት ወዳጆች በበጎ አትታይም፡፡በሶሪያ የአልቃይዳ ክንፍ ዋነኛው ሰው ሃያት ታህሪር አልሻምን ጨምሮ ሌሎች በርካታ ተቃዋሚዎችም በዚያች በጊሆታ ምድር እንደሚገኝ ይታመናል፡፡( ምንጭ: ቢቢሲና ሮይተርስ)